CELEX: 32009D0360
Language: el
Date: 2009-04-30 00:00:00
Title: 2009/360/ΕΚ: Απόφαση της Επιτροπής, της 30ής Απριλίου 2009 , για τη συμπλήρωση των τεχνικών απαιτήσεων όσον αφορά το χαρακτηρισμό των αποβλήτων, τις οποίες ορίζει η οδηγία 2006/21/ΕΚ του Ευρωπαϊκού Κοινοβουλίου και του Συμβουλίου σχετικά με τη διαχείριση των αποβλήτων της εξορυκτικής βιομηχανίας [κοινοποιηθείσα υπό τον αριθμό Ε(2009) 3013]

1.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 110/48
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 30ής Απριλίου 2009
   για τη συμπλήρωση των τεχνικών απαιτήσεων όσον αφορά το χαρακτηρισμό των αποβλήτων, τις οποίες ορίζει η οδηγία 2006/21/ΕΚ του Ευρωπαϊκού Κοινοβουλίου και του Συμβουλίου σχετικά με τη διαχείριση των αποβλήτων της εξορυκτικής βιομηχανίας
   [κοινοποιηθείσα υπό τον αριθμό Ε(2009) 3013]
   (2009/360/ΕΚ)
   H ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2006/21/ΕΚ του Ευρωπαϊκού Κοινοβουλίου και του Συμβουλίου, της 15ης Μαρτίου 2006, σχετικά με τη διαχείριση των αποβλήτων της εξορυκτικής βιομηχανίας και την τροποποίηση της οδηγίας 2004/35/ΕΚ (1), και ιδίως το άρθρο 22 παράγραφος 1 στοιχείο ε),
   Εκτιμώντας τα ακόλουθα:
   
               (1)
            
            
               Η οδηγία 2006/21/ΕΚ προβλέπει το χαρακτηρισμό των αποβλήτων ως μέρος του σχεδίου διαχείρισης αποβλήτων, το οποίο πρέπει να καταρτίζουν οι φορείς εκμετάλλευσης της εξορυκτικής βιομηχανίας και να εγκρίνει η αρμόδια αρχή. Στο παράρτημα ΙΙ της εν λόγω οδηγίας περιέχεται κατάλογος ορισμένων πτυχών που πρέπει να περιλαμβάνονται στο χαρακτηρισμό των αποβλήτων.
            
         
               (2)
            
            
               Σκοπός του χαρακτηρισμού των αποβλήτων της εξορυκτικής βιομηχανίας είναι να ληφθούν οι σχετικές πληροφορίες για τα προς διαχείριση απόβλητα, προκειμένου να είναι δυνατή η αξιολόγηση και η παρακολούθηση των ιδιοτήτων, της συμπεριφοράς και των χαρακτηριστικών τους, ώστε να εξασφαλίζεται ότι η διαχείρισή τους γίνεται, μακροπρόθεσμα, υπό περιβαλλοντικά ασφαλείς συνθήκες. Επιπλέον, ο χαρακτηρισμός των αποβλήτων της εξορυκτικής βιομηχανίας πρέπει να διευκολύνει τον καθορισμό των επιλογών διαχείρισης αυτών των αποβλήτων, καθώς και των σχετικών μέτρων μετριασμού των επιπτώσεών τους, με σκοπό την προστασία της ανθρώπινης υγείας και του περιβάλλοντος.
            
         
               (3)
            
            
               Οι απαραίτητες πληροφορίες και τα στοιχεία για τον χαρακτηρισμό των αποβλήτων της εξορυκτικής βιομηχανίας πρέπει να συλλέγονται με βάση τις υπάρχουσες σχετικές και κατάλληλες πληροφορίες ή, αν χρειαστεί, με δειγματοληψία και διεξαγωγή δοκιμών. Πρέπει να εξασφαλιστεί ότι οι πληροφορίες και τα στοιχεία για τον χαρακτηρισμό των αποβλήτων είναι κατάλληλα, επαρκούς ποιότητας και αντιπροσωπευτικά για τα απόβλητα. Οι εν λόγω πληροφορίες πρέπει να αιτιολογούνται δεόντως στο σχέδιο διαχείρισης αποβλήτων κατά τρόπο που ικανοποιεί πλήρως την αρμόδια αρχή.
            
         
               (4)
            
            
               Ο βαθμός λεπτομέρειας των πληροφοριών που θα συλλέγονται και οι σχετικές ανάγκες δειγματοληψίας ή δοκιμών πρέπει να προσαρμόζονται ανάλογα με το είδος των αποβλήτων, τους ενδεχόμενους περιβαλλοντικούς κινδύνους, καθώς και την προβλεπόμενη εγκατάσταση αποβλήτων. Από τεχνική άποψη, πρέπει να καταστεί δυνατή η υιοθέτηση μιας επαναληπτικής προσέγγισης ώστε να εξασφαλιστεί κατάλληλος χαρακτηρισμός των αποβλήτων.
            
         
               (5)
            
            
               Από τεχνική άποψη, είναι σκόπιμο να εξαιρεθούν τα αδρανή απόβλητα, όπως ορίζονται σύμφωνα με τα κριτήρια της απόφασης 2009/359/ΕΚ της Επιτροπής (2) από μέρος των γεωχημικών δοκιμών.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του άρθρου 18 της οδηγίας 2006/12/ΕΚ του Ευρωπαϊκού Κοινοβουλίου και του Συμβουλίου (3),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Χαρακτηρισμός των αποβλήτων
   1.   Τα κράτη μέλη εξασφαλίζουν ότι ο χαρακτηρισμός των αποβλήτων που πρέπει να διενεργείται από τους φορείς των εξορυκτικών βιομηχανιών είναι σύμφωνος με την παρούσα απόφαση.
   2.   Ο χαρακτηρισμός των αποβλήτων καλύπτει τις ακόλουθες κατηγορίες πληροφοριών, όπως ορίζεται στο παράρτημα:
   
               α)
            
            
               γενικές πληροφορίες·
            
         
               β)
            
            
               γεωλογικό υπόβαθρο του προς εκμετάλλευση κοιτάσματος·
            
         
               γ)
            
            
               είδος των αποβλήτων τους και προβλεπόμενος χειρισμός αυτών·
            
         
               δ)
            
            
               γεωτεχνική συμπεριφορά των αποβλήτων·
            
         
               ε)
            
            
               γεωχημικά χαρακτηριστικά και συμπεριφορά των αποβλήτων.
            
         3.   Τα κριτήρια για τον ορισμό των αδρανών αποβλήτων που καθορίζονται στην απόφαση 2009/359/ΕΚ λαμβάνονται υπόψη για την αξιολόγηση της γεωχημικής συμπεριφοράς των αποβλήτων. Εφόσον, βάσει των κριτηρίων αυτών, τα απόβλητα θεωρούνται «αδρανή», υπάγονται πλέον μόνο στο σχετικό τμήμα των γεωχημικών δοκιμών που αναφέρονται στο σημείο 5 του παραρτήματος.
   Άρθρο 2
   Συλλογή και αξιολόγηση πληροφοριών
   4.   Οι πληροφορίες και τα στοιχεία που είναι απαραίτητα για το χαρακτηρισμό των αποβλήτων συλλέγονται με τη σειρά που προβλέπεται στις παραγράφους 2 έως 5.
   5.   Χρησιμοποιούνται υπάρχουσες έρευνες και μελέτες, και συγκεκριμένα υφιστάμενες άδειες, γεωλογικές έρευνες, δεδομένα για παρεμφερείς τόπους, κατάλογοι αδρανών αποβλήτων, κατάλληλα συστήματα πιστοποίησης, ευρωπαϊκά ή εθνικά πρότυπα για παρόμοια υλικά, που πληρούν τις τεχνικές απαιτήσεις του παραρτήματος.
   6.   Αξιολογούνται η ποιότητα και αντιπροσωπευτικότητα του συνόλου των πληροφοριών και προσδιορίζονται πιθανές ελλείπουσες πληροφορίες.
   7.   Εφόσον απουσιάζουν πληροφορίες απαραίτητες για τον χαρακτηρισμό των αποβλήτων, καταρτίζεται σχέδιο δειγματοληψίας σύμφωνα με το πρότυπο ΕΝ 14899 και λαμβάνονται δείγματα σύμφωνα με το εν λόγω σχέδιο. Τα σχέδια δειγματοληψίας βασίζονται σε πληροφορίες που κρίθηκαν απαραίτητες, όπως:
   
               α)
            
            
               σκοπός της συλλογής δεδομένων·
            
         
               β)
            
            
               πρόγραμμα δοκιμών και απαιτήσεις δειγματοληψίας·
            
         
               γ)
            
            
               θέση δειγματοληψίας, όπως δειγματοληψία από πυρήνες γεώτρησης, μέτωπο εκσκαφής, ταινιόδρομους, σωρούς απόθεσης, λίμνες διάθεσης αποβλήτων, ή άλλη σχετική θέση·
            
         
               δ)
            
            
               διαδικασίες και συστάσεις για τον αριθμό, το μέγεθος, τη μάζα, την περιγραφή και το χειρισμό των δειγμάτων.
            
         Αξιολογούνται η αξιοπιστία και η ποιότητα των αποτελεσμάτων της δειγματοληψίας.
   8.   Αξιολογούνται τα αποτελέσματα της διαδικασίας χαρακτηρισμού. Εφόσον είναι αναγκαίο, συλλέγονται συμπληρωματικές πληροφορίες σύμφωνα με την ίδια μεθοδολογία. Το τελικό αποτέλεσμα θα τροφοδοτήσει το σχέδιο διαχείρισης αποβλήτων.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 30 Απριλίου 2009.
      
         
            Για την Επιτροπή
         
         Σταύρος ΔΉΜΑΣ
         
         
            Μέλος της Επιτροπής
         
      
   
   
      (1)  ΕΕ L 102 της 11.4.2006, σ. 15.
   
      (2)  Βλ. σελίδα 46 της παρούσας Επίσημης Εφημερίδας.
   
      (3)  ΕΕ L 114 της 27.4.2006, σ. 9.
   
      ΠΑΡΑΡΤΗΜΑ
      
         ΤΕΧΝΙΚΕΣ ΠΡΟΔΙΑΓΡΑΦΕΣ ΓΙΑ ΤΟΝ ΧΑΡΑΚΤΗΡΙΣΜΟ ΤΩΝ ΑΠΟΒΛΗΤΩΝ
      
      1.   Γενικές πληροφορίες
      
      Επανεξέταση και κατανόηση του γενικού υποβάθρου και των στόχων της εξορυκτικής εκμετάλλευσης.
      Συλλογή γενικής φύσεως πληροφοριών σχετικά με:
      
                  —
               
               
                  τις δραστηριότητες αναζήτησης, εξόρυξης, ή επεξεργασίας,
               
            
                  —
               
               
                  το είδος και την περιγραφή της εφαρμοζόμενης μεθόδου εξόρυξης και επεξεργασίας,
               
            
                  —
               
               
                  το είδος του επιδιωκόμενου προϊόντος.
               
            2.   Γεωλογικό υπόβαθρο του προς εκμετάλλευση κοιτάσματος
      
      Ταυτοποίηση των μονάδων αποβλήτων που θα προκύψουν από την εξόρυξη και την επεξεργασία, μέσω παροχής πληροφοριών σχετικά με:
      
                  —
               
               
                  τη φύση των περιβαλλόντων πετρωμάτων, τη χημεία και ορυκτολογία τους, συμπεριλαμβανομένων των υδροθερμικών αλλοιώσεων των μεταλλοφόρων πετρωμάτων και των στείρων,
               
            
                  —
               
               
                  τη φύση των κοιτασμάτων, συμπεριλαμβανομένων των κοιτασμάτων με φλεβική η διάσπαρτη μεταλλοφόρων,
               
            
                  —
               
               
                  την τυπολογία της μεταλλοφορίας, τη χημεία και ορυκτολογία της, συμπεριλαμβανομένων των φυσικών ιδιοτήτων όπως η πυκνότητα, το πορώδες, η κατανομή του μεγέθους των σωματιδίων, η περιεκτικότητα σε νερό, που καλύπτουν αξιοποιημένα ορυκτά, σύνδρομα άγονα ορυκτά, νεοσχηματισμένα ορυκτά από υδροθερμικές διεργασίες,
               
            
                  —
               
               
                  το μέγεθος και τα γεωμετρικά χαρακτηριστικά του κοιτάσματος,
               
            
                  —
               
               
                  την αποσάθρωση και την υπεργενετική εξαλλοίωση από χημική και ορυκτολογική άποψη.
               
            3.   Τα απόβλητα και ο προβλεπόμενος χειρισμός τους
      
      Περιγραφή του είδους όλων των αποβλήτων που προκύπτουν σε κάθε διαδικασία αναζήτησης, εξόρυξης και επεξεργασίας, συμπεριλαμβανομένων των υπερκείμενων, των στείρων εξόρυξης και των απορριμμάτων κατεργασίας, μέσω παροχής πληροφοριών σχετικά με τα ακόλουθα στοιχεία:
      
                  —
               
               
                  προέλευση των αποβλήτων στον τόπο εξόρυξης και διεργασία σχηματισμού των αποβλήτων, όπως αναζήτηση, εξόρυξη, λειοτρίβηση, εμπλουτισμός,
               
            
                  —
               
               
                  ποσότητα των αποβλήτων,
               
            
                  —
               
               
                  περιγραφή του συστήματος μεταφοράς αποβλήτων,
               
            
                  —
               
               
                  περιγραφή των χημικών ουσιών που χρησιμοποιούνται κατά την επεξεργασία,
               
            
                  —
               
               
                  ταξινόμηση των αποβλήτων σύμφωνα με την απόφαση 2000/532/ΕΚ της Επιτροπής (1), συμπεριλαμβανομένων των επικίνδυνων ιδιοτήτων τους,
               
            
                  —
               
               
                  είδος της προβλεπόμενης εγκατάστασης αποβλήτων, τελική μορφή έκθεσης των αποβλήτων και μέθοδος απόθεσης των αποβλήτων στην εγκατάσταση.
               
            4.   Γεωτεχνική συμπεριφορά των αποβλήτων
      
      Προσδιορισμός των κατάλληλων παραμέτρων για την εκτίμηση των εγγενών φυσικών χαρακτηριστικών των αποβλήτων, λαμβάνοντας υπόψη το είδος της εγκατάστασης αποβλήτων.
      Σχετικές παράμετροι προς εξέταση είναι: κοκκομετρία, πλαστικότητα, πυκνότητα και περιεκτικότητα σε νερό, βαθμός συμπίεσης, διατμητική αντοχή και γωνία τριβής, διαπερατότητα και λόγος κενών, συμπιεστότητα και στερεοποίηση.
      5.   Γεωχημικά χαρακτηριστικά και συμπεριφορά των αποβλήτων
      
      Προσδιορισμός των χημικών και ορυκτολογικών χαρακτηριστικών των αποβλήτων, καθώς και όλων των πρόσθετων ή υπολειμμάτων που παραμένουν στα απόβλητα.
      Πρόβλεψη της χημικής σύστασης των στραγγισμάτων σε βάθος χρόνου για κάθε είδος αποβλήτων, λαμβανομένης υπόψη της προβλεπόμενης επεξεργασίας, ιδίως:
      
                  —
               
               
                  αξιολόγηση της εκπλυσιμότητας μετάλλων, οξυανιόντων και αλάτων σε βάθος χρόνου μέσω δοκιμής έκπλυσης/εξάρτησης από το pH, ή/και δοκιμής διήθησης ή/και αποδέσμευσης συναρτήσει του χρόνου ή/και άλλων κατάλληλων δοκιμών,
               
            
                  —
               
               
                  για τα απόβλητα που περιέχουν θειούχες ενώσεις, διεξαγωγή στατικών ή κινητικών δοκιμών προκειμένου να προσδιοριστεί η όξινη απορροή μετάλλων και η έκπλυση μετάλλων σε βάθος χρόνου.
               
            
         (1)  ΕΕ L 226 της 6.9.2000, σ. 3.